پیوتر پوروشنکو بلکه ده نؤوبتی سئچیملره قدر خالقین غضب دالغاسینا دوچار اولاراق حاکمیتده قالا بیلمدی.
آخار. آذ خبر وئریر کی، بو بارهده میخایل سااکاشویلی رسمی فیسبوک صحیفهسینده یازیب.
«بو، اوکراینا جمعیتینه بیرباشا و بیرمعنالی سیگنالدیر - داها هئچ بیر دموکراتییا اویونو اولمایاجاق. پیوتر آلکسیویچ، سیز بو قرارلا اؤزونوزون و حاکمیتینیزین قاچیلماز مغلوبیتینه ایمضا آتمیش اولدونوز. اگر اول سئچکیلره قدر قالاجاغینیزا اومید ائده بیلیردینیزسه، ایندی بونو آنجاق یوخونوزدا گؤره بیلرسینیز»، – او بیلدیریب.
پوروشنکونون آرتیق حدینی آشدیغینی بیلدیرن سااکاشویلی آرتیق اوکراینا پرزیدنتینین هئچ بیر سیغیناجاغی قالمادیغینی سؤیلهییب:
«بو گون بوتون اؤلکه سیزین "یئنی بیر حیات یاشاماق" وعدینیزین قیمتینی اؤیرندی. یقین کی، ایندی سیزین ده سلفینیز کیمی حاکمیتی ایستهنیلن یوللا الده ساخلاماق آرزونوز یارانیب. نه ائدک بویورون یوخلایین، آنجاق خاطیرلایین کی، روسییادا سیزی گؤزلمیرلر! اوکراینالیلار حاکمیته اصل یئنی سیاستچیلری گتیرهنه قدر، آرتیق ۲ دفعه بو جور وبا ایله مباریزه آپاریبلار و دایانماییبلار»، - سااکاشویلی علاوه ائدیب.
خاطیرلاداق کی، اوکراینا پرزیدنتی پیوتر پوروشنکو ایولون ۲۶-دا میخایل سااکاشویلینین وطنداشلیقدان محروم ائدیلمهسینی قرارا آلمیشدی.
azb_Arab azb_Arab azb_Arab azb_Arab azb_Arab azb_Arab